Peixes anxo

Co nome de peixes anxo coñécense as especies dos peixes cartilaxinosos elasmobranquios selaquimorfos pertencentes á orde dos escuatiniformes (Squatiniformes), que foi establecida en 1926 polo ictiólogo e oceanógrafo español Fernando de Buen y Lozano.

A orde consta só dunha familia, a dos escuatínidos (Squatinidae), que ten un só xénero, Squatina, con 23 especies descritas.Squatina en Animal Diversity Web.

 Características 
Os escuatiniformes teñen o corpo aplanado, case tanto como o das raias, con amplas ás pectorais en forma de trapecio ou de triángulo, que non están soldadas á cabeza. As aletas dorsais son pequenas, e non teñen aleta anal. O lóbulo inferior da aleta caudal é máis longo que o superior.Squatinidae en FishBase  
Squatina , en Zipcode Squatinidae  en Marine Species Identification Portal. 

Presentan cinco fendeduras branquiais a cada lado, que son ventrolaterais. A boca, pequena, é terminal, e está armada de pequenos dentes. Todas as especies son vivíparas. A especie máis grande, Squatina japonica, pode alcanzar até 2 m de lonxitude.

 Bioloxía 
230px|right|thumb|Squatina californica
230px|right|thumb|Squatina australis
230px|right|thumb|Squatina squatina no Aquarium Finisterrae da Coruña.
Son ovovivíparos, e poden producir camadas de até 13 crías.Dulvy, N. K. e J. D. Reynolds (1997): "Evolutionary transitions among egg-laying, live-bearing and maternal inputs in sharks and rays". Proc. R. Soc. Lond., Ser. B: Biol. Sci. 264: 1309-1315.

Os peixes anxo aliméntanse dunha ampla variedade de pequenos peixes óseos, crustáceos, cefalópodos, gasterópodos e bivalvos, mediante as súas mandíbulas protráctiles.Compagno, L. J. V. e V. H. Niem (1998): "Squatinidae. Angelsharks, sand devils". pp. 1235-1238, en K. E. Carpenter e V. H. Niem (eds.). FAO Identification Guide for Fishery Purposes. The Living Marine Resources of the Western Central Pacific. Roma: FAO.Springer, V. e J. P. Gold, (1989): Sharks in question: the Smithsonian answer book Smithsonian Institution. Washington: Smithsonian Institution Press.

Son peixes mariños que habitan en augas pouco profundas (porén, hai unha especie que vive até os 1 300 m de profundidade) en fondos de area e grava, aínda que son nadadores activos.Squatinidae, en FishBase Stevens, J. & Last, P. R. (1998): Paxton, J. R. & Eschmeyer, W. N., en (eds.) Encyclopedia of Fishes. San Diego: Academic Press. pp. 64-65. ISBN 0-12-547665-5.

 Sistemática 
 Orde Squatiniformes de Buen, 1926
 Familia Squatinidae Bonaparte, 1838
 Xénero Squatina Duméril, 1806
 Squatina aculeata Cuvier, 1829
 Squatina africana Regan, 1908
 Squatina albipunctata Last & W. T. White, 2008
 Squatina argentina (Marini, 1930)
 Squatina armata (Philippi {Krumweide}, 1887) 
 Squatina australis Regan, 1906
 Squatina caillieti J. H. Walsh, Ebert & Compagno, 2011
 Squatina californica Ayres, 1859 
 Squatina dumeril Lesueur, 1818 
 Squatina formosa S. C. Shen & W. H. Ting, 1972
 Squatina guggenheim Marini, 1936 
 Squatina heteroptera Castro-Aguirre, Espinoza-Pérez & Huidobro-Campos, 2007 
 Squatina japonica Bleeker, 1858
 Squatina legnota Last & W. T. White, 2008
 Squatina mexicana Castro-Aguirre, Espinoza-Pérez & Huidobro-Campos, 2007 
 Squatina nebulosa Regan, 1906
 Squatina occulta Vooren & K. G. da Silva, 1992
 Squatina oculata Bonaparte, 1840 
 Squatina pseudocellata Last & W. T. White, 2008
 Squatina punctata Marini, 1936
 Squatina squatina (Linnaeus, 1758), clasificada inicialmente como Squalus squatina Linnaeus, 1758
 Squatina tergocellata McCulloch, 1914 
 Squatina tergocellatoides J. S. T. F. Chen, 1963

 En Galicia 
En augas do litoral galego só está citada unha especie, Squatina squatina,Rodríguez Solórzano, Manuel; Sergio Devesa Regueiro e Lidia Soutullo Garrido (1983): Guía dos peixes de Galicia. Vigo: Editorial Galaxia. ISBN 84-7154-433-4, p. 47.Rodríguez Villanueva, X. L. e Xavier Vázquez (1992): Peixes do mar de Galicia. (I) Lampreas raias e tiburóns. Vigo: Edicións Xerais de Galicia. ISBN 84-7507-654-8, pp. 88-89.Solórzano, Manuel R[odríguez]; José L. Rodríguez, José Iglesias, Francisco X, Pereira e Federico Álvarez (1988): Inventario dos peixes do litoral galego (Pisces: Cyclostomata, Chondrichthyes, Osteichthyes). O Castro-Sada, A Coruña: Cadernos da Área de Ciencias Biolóxicas (Inventarios). Seminario de Estudos Galegos, vol. IV. ISBN 84-7492-370-0, p. 14. que por iso poderiamos distiguir como peixe anxo propiamente dito, ou peixe anxo común. É pouco abundante, pescándose incidentalmente con artes de arrastre, xa que carece de interese comercial.

 Notas 

 Véxase tamén 

 Bibliografía 
 Compagno, Leonard; Marc Dando & Sarah Fowler (2005): Sharks of the World. New Jersey: Princeton University Press. ISBN 0-691-12072-2.
 Nelson, Joseph S. (2006): Fishes of the World. John Wiley & Sons, Inc. ISBN 0-471-25031-7.

 Outros artigos 
 Condrictios
 Tiburóns
 Peixe anxo

 Ligazóns externas 
Encyclopedia of Life 
 Animal Diversity Web 
 GBIF 
 NCBI 
ARKive 
 ITIS 
 www.oceanfootage.com 
 Barcodes of Life  

Categoría:Selaquimorfos